钦定古今图书集成/明伦汇编/氏族典/第298卷 > 《廖用贤尚友录》 > 姜愚
## 钦定古今图书集成/明伦汇编/氏族典/第298卷 > 《廖用贤尚友录》 > 姜愚

按《宋史王陶传》：“陶微时苦贫，其友姜愚气豪乐施。一
日大雪，念陶奉母寒馁，荷一锸划雪行二十里访之，
陶母子冻坐，日高无炊烟，愚买酒肉薪炭与附火饮
食，又捐数百千为之娶。陶既贵，愚老而丧明，谒之，陶
对之邈然，愚大失望，闻者薄陶之为人。”